Steve Klosterman Yhdysvaltojen pudotuspeleissä 2007.
**Steve Klosterman** (s. 1984) on yhdysvaltalainen lentopalloilija. Hän teki kaudella 2007 Yhdysvaltojen yliopistosarjan kaikkien aikojen piste-ennätyksen. Häntä pidetään Yhdysvalloissa yhtenä kaikkien aikojen parhaimmista yliopistopelaajana. Kaudella 2008 hänet valittiin Puerto Ricon superliigan parhaaksi pelaajaksi. Klostermanin pituus on 200 cm. Hän pelaa hakkurina.

Ura
---

### High school -aika

Klosterman pelasi high school -vuosinaan koulun edustusjoukkueissa eri lajeja. Hän kuului Marina Huntington Beachin koulun lentopallon, koripallon ja jalkapallon edustusjoukkueisiin. Hänen koulunsa saavutti kolme kertaa peräkkäin osavaltion mestaruuden, ja hänet valittiin osavaltion parhaaksi pelaajaksi.

### College-aika

Viimeisen collegeaikaisen pelin jälkeen.
Ensimmäisellä kaudellaan Yhdysvaltojen yliopistosarjassa Klosterman valittiin vuoden tulokkaaksi, ja *Volleyball Magazine* valitsi hänet parhaaksi amerikkalaiseksi hakkuriksi. Toisella kaudellaan yliopistosarjassa Klosterman pelasi läpi kauden olkapäävaivaisena ja sai olkapään kuntoon vasta kauden jälkeen. Kauden 2006 alussa Klosterman loukkaantui, ja joukkue oli historiansa pahimmassa tappioputkessa. Klostermanin toivuttua varsin pian loukkaantumisesta joukkue saavutti neljäntoista peräkkäistä voittoa ja Yhdysvaltojen mestaruuden asti. Hänet valittiin liigan parhaaksi pelaajaksi ja allamerican-joukkueen hakkuriksi. Klosterman pelasi kauden aikana muutaman huippupelin ja teki yli 40 pistettä. AVCA ja MPSF valitsivat hänet viikon pelaajaksi.

Kaudella 2007 hän pelasi Kalifornian yliopiston joukkueessa. Joukkue saavutti toistamiseen Yhdysvaltojen mestaruuden, ja hän itse teki sarjassa piste-ennätyksen. Lisäksi hän sijoittui pistepörssissä yliopistosarjassa neljänneksi, kun hän teki kolmen collegevuoden aikana 1 513 pistettä. Lisäksi hänet valittiin kunniajäseneksi yliopistosarjassa

### Puerto Rico

Klosterman pelasi kauden 2007–2008 Puerto Ricon kovatasoisessa lentopalloliigassa. Hänen joukkueensa oli Naranjito Changos. Joukkue saavutti Puerto Ricon superliigan mestaruuden, ja hänet valittiin kauden päätteeksi Puerto Ricon pääsarjan parhaaksi pelaajaksi.

A-maajoukkue
------------

### Miesten maajoukkue

Klosterman kuuluu Yhdysvaltojen miesten lentopallomaajoukkueeseen. Hänellä ei kuitenkaan vielä ole A-maaotteluja miesten maajoukkueessa.

### Nuorten maajoukkue

Nimikirjoitusten jakoa
Steve Klosterman kuului juniorina Yhdysvaltojen nuorten maajoukkueeseen. Joukkue sai kolme nuorten olympiakultaa, ja Klosterman valittiin kahdesti nuorten olympialaisten parhaaksi pelaajaksi.

Saavutukset
-----------

### Henkilökohtaiset

* Puerto Ricon superliigan paras pelaaja 2008
* Yliopistosarjan paras pelaaja 2006, 2007
* Yliopistosarjan kaikkien aikojen tilastojen piste-ennätys 2007
* Yliopistosarjan kaikkien aikojen pistetilaston 4. sija 2007
* Kahdesti nuorten olympialaisten paras pelaaja
* Yliopistosarjan tähtiseitsikossa 2006

#### Tunnustukset

* *Valmentajien kerhon* All-America-tunnustus 2007
* *Volleyball Magazinen* All-America-tunnustus 2006, 2007
* *Asics Magazinen* All-America-tunnustus 2007
* *Spike-volleyball Magazinen* All-America-tunnustus 2006
* Kunniajäsen yliopistosarjassa

### Joukkueen jäsenenä

CommonsCommons
Wikimedia Commonsissa on kuvia tai muita tiedostoja aiheesta **Steve Klosterman**.
* Puerto Ricon superliigan mestaruus 2008
* Yhdysvaltojen yliopistomestaruus 2006, 2007
* Kolme nuorten olympiakultaa
* Kolme Yhdysvaltojen high school -mestaruutta
* Norceca pronssia 2002

Joukkueet
---------

* 2004–2007 Yhdysvallat UCLA
* 2007–2008 Puerto Rico Naranjito Changos

Lähteet
-------

1. ↑  Santasportille kovan luokan vahvistus *Yleisradio*. Viitattu 31.7.2008.
2. ↑  Steve Klosterman: MVP 2007 Puerto Rico *web.mac*. Viitattu 31.4.2008. [vanhentunut linkki]
3. ↑  Klosterman playerbio high school *Ucla Bruins*.  Arkistoitu 20.11.2007. Viitattu 31.7.2007.
4. ↑  Klosterman playerbio college *Ucla Bruins*.  Arkistoitu 20.11.2007. Viitattu 31.7.2007.